proxectonos/corpus_dominio_legal_administrativo_tmp huggingface dataset:
ORDE do 1 de decembro de 2005 pola que se determinan as festas locais nas que se autoriza a apertura de establecementos comerciais durante o ano 2006.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 14/12/2005

De acordo co disposto no artigo 3.2º do Decreto 365/1996, do 26 de setembro, polo que se regulan os horarios comerciais no ámbito na Comunidade Autónoma de Galicia, modificado polo Decreto 98/1998, do 20 de marzo, as festas locais soamente se consideraran hábiles para os efectos de actividade comercial se os respectivos concellos así llo solicitan á Consellería de Innovación e Industria con anterioridade ao 15 de novembro de cada ano, para a súa incorporación ao calendario que rexerá no ano seguinte.
Unha vez transcorrido o prazo para a presentación de solicitudes dos concellos, e á vista das presentadas.
DISPOÑO:
1. Autorizar a apertura dos establecementos comerciais durante o ano 2006 nos festivos locais dos concellos e días que de seguido se relacionan:
-Concello de Ferrol (A Coruña): 7 de xaneiro e 17 de abril.
-Concello de Barbadás (Ourense): 28 de febreiro e 13 de novembro.
-Concello de Padrenda (Ourense): 23 de xuño e 29 de setembro.
-Concello de Vilardevós (Ourense: 16 de agosto.
-Concello de Lalín (Pontevedra): 25 de setembro.
2. O resto dos festivos locais non determinados no punto anterior consideraranse inhábiles para os efectos de actividade comercial durante o ano 2006.
Santiago de Compostela, 1 de decembro de 2005.
Fernando Xabier Blanco Alvárez
Conselleiro de Innovación e Industria
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
RESOLUCIÓN do 1 de decembro de 2005 pola que se fai público o acordo do Pleno do Parlamento de Galicia relativo á elección dos membros do Consello de Administración da Compañía de Radio Televisión de Galicia.
PARLAMENTO DE GALICIA — II. AUTORIDADES E PERSOAL — 07/12/2005

O Pleno do Parlamento, en sesión celebrada o día 30 de novembro de 2005, e de conformidade co preceptuado no punto 1º do artigo 4 da Lei 9/1984, do 11 de xullo, acordou elixir como membro do Consello de Administración da Compañía de Radio-Televisión de Galicia a:
-Araújo Rodríguez, Juan Carlos.
-Iravedra Lestal, José Luis.
-Jiménez Morán, Juan Manuel.
-Obelleiro Piñón, Luis.
-Paredes Hontiyuelo, Esther.
-Peón Piñeiro, Ana Isabel.
-Pérez Orge, Cecilia.
-Pérez Varela, Jesús.
-Regueiro Fernández, María Esther.
-Rey Martínez, Moisés.
-Rodríguez Rodríguez, Antonio.
-Santiso Miramontes, José Antonio.
O que se publica para xeral coñecemento, ao abeiro dos artigos 65 e concordantes do Regulamento da Cámara.
Santiago de Compostela, 1 de decembro de 2005.
Dolores Villarino Santiago
Presidenta do Parlamento de Galicia
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
ORDE do 29 de novembro de 2005 pola que se modifica a do 19 de novembro de 2003, pola que se fai pública a composición do Consello Social da Universidade da Coruña.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 07/12/2005

Pola Orde do 19 de novembro de 2003 (DOG do 24 de novembro) fíxose pública a composición do Consello Social da Universidade da Coruña.
De acordo co artigo 7.2º, parágrafo segundo, da Lei 1/2003, do 9 de maio, dos consellos sociais do sistema universitario de Galicia son membros do Consello Social un profesor, un estudante e un representante do persoal de Administración e servizos, elixidos polo Consello de Goberno da universidade de entre os seus membros na forma que determinen os seus estatutos. En todo caso, os nomeamentos serán publicados no Diario Oficial de Galicia.
Segundo o artigo 10.1º a) da Lei 1/2003, do 9 de maio, dos consellos sociais do sistema universitario de Galicia, os membros dos consellos sociais cesarán por expiración do período de mandato. De acordo co artigo 9.1º da devandita Lei 1/2003, a duración do mandato dos membros do Consello Social sinalados no parágrafo segundo do artigo 7.2º será establecida polos estatutos da universidade.
O artigo 24.3º dos estatutos da Universidade da Coruña, Decreto 101/2004, do 13 de maio (DOG nº 100, do 26 de maio) establece que a duración do mandato dos representantes do Consello de Goberno no Consello Social será de catro anos renovables, agás no caso dos estudantes, que será de dous anos. O 24 de novembro de 2003 publicouse no Diario Oficial de Galicia a composición inicial do Consello Social da Universidade da Coruña polo que este mandato remata o 25 de novembro de 2005.
Con data do 10 de novembro de 2005, a secretaria xeral da Universidade da Coruña comunica a elección polo Consello de Goberno do día 4 de novembro de 2005 de Tamara Canosa Ferrio como representante dos estudantes no Consello Social da Universidade da Coruña.
Por todo iso,
DISPOÑO:
Artigo único.-Facer público o nomeamento de Tamara Canosa Ferrio como representante dos estudantes no Consello Social elixida polo Consello de Goberno da Universidade da Coruña.
Disposición derradeira
Esta orde entrará en vigor o mesmo día ao da súa publicación no Diario Oficial de Galicia.
Santiago de Compostela, 29 de novembro de 2005.
Laura Sánchez Piñón
Conselleira de Educación e Ordenación Universitaria
ORDE do 18 de novembro de 2005 pola que se modifica a do 19 de novembro de 2003, pola que se fai pública a composición do Consello Social da Universidade de Santiago de Compostela.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 07/12/2005

Pola Orde do 19 de novembro de 2003 (DOG nº 228, do 24 de novembro) fíxose pública a composición do Consello Social da Universidade de Santiago de Compostela.
De acordo co artigo 10.1º b) da Lei 1/2003, do 9 de maio, dos consellos sociais do Sistema Universitario de Galicia, os membros dos consellos sociais cesarán por renuncia, incapacidade declarada por resolución xudicial firme, morte ou declaración de falecemento. A renuncia deberá presentárselles por escrito á autoridade, entidade ou institución designante e ao presidente do Consello Social, quen lla comunicará á consellería competente en materia universitaria, e publicarase no Diario Oficial de Galicia, data desde a que producirá efectos.
O artigo 7.4º da citada Lei 1/2003 establece que os acordos de designación de membros do Consello Social seranlle comunicados ao conselleiro competente en materia universitaria, quen procederá ao seu nomeamento mediante orde da súa consellería.
Con data do 10 de outubro de 2005, o secretario xeral da Unión Xeral de Traballadores de Galicia comunica o cesamento de Pastor Fuenteseca Díaz como representante da UGT no Consello Social da Universidade de Santiago de Compostela e a designación de José Luís Rodríguez Trigo como representante da UGT nese Consello Social.
Por todo iso,
DISPOÑO:
Artigo único.-Nomear a José Luís Rodríguez Trigo como representante designado polo sindicato UGT, no Consello Social da Universidade de Santiago de Compostela, en substitución de Pastor Fuenteseca Díaz.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 18 de novembro de 2005.
Laura Sánchez Piñón
Conselleira de Educación e Ordenación
Universitaria
DECRETO 557/2005, do 24 de novembro, polo que se dispón o cesamento dun membro do Consello Económico e Social de Galicia.
PRESIDENCIA — II. AUTORIDADES E PERSOAL — 02/12/2005

En virtude do establecido nos artigos 9, parágrafo 1º, inciso segundo, e 10 f) da Lei 6/1995, do 28 de xuño, pola que se crea o Consello Económico e Social de Galicia (publicado no DOG nº 133, do 12 de xullo), e nos artigos 8 e 9 e) do Regulamento de réxime interno deste (publicado no DOG nº 114, do 11 de xuño de 1996), e de acordo coa proposta efectuada pola organización correspondente,
DISPOÑO:
Artigo único.-Que cese como membro suplente do Consello Económico e Social de Galicia, en representación da Confederación de Empresarios de Galicia, Santiago Sesto Gontán.
Santiago de Compostela, vinte e catro de novembro de dous mil cinco.
Emilio Pérez Touriño
Presidente
DECRETO 558/2005, do 24 de novembro, polo que se dispón o nomeamento dun membro do Consello Económico e Social de Galicia.
PRESIDENCIA — II. AUTORIDADES E PERSOAL — 02/12/2005

En virtude do establecido nos artigos 8, parágrafo terceiro, e 9.1º da Lei 6/1995, do 28 de xuño, pola que se crea o Consello Económico e Social de Galicia (publicado no DOG nº 133, do 12 de xullo), e nos artigos 8 e 10 do Regulamento de réxime interno deste (publicado no DOG nº 114, do 11 de xuño de 1996), e de acordo coa proposta efectuada pola organización correspondente,
DISPOÑO:
Artigo único.-Noméase membro suplente do Consello Económico e Social de Galicia, en representación da Confederación de Empresarios de Galicia, a Rafael Serrano Hernández.
Santiago de Compostela, vinte e catro de novembro de dous mil cinco.
Emilio Pérez Touriño
Presidente
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
RESOLUCIÓN do 25 de novembro de 2005 pola que se modifica a do 27 de xullo de 2005, pola que se convocan cinco bolsas de estudo en materia de vivenda.
INSTITUTO GALEGO DA VIVENDA E SOLO — III. OUTRAS DISPOSICIÓNS — 01/12/2005

Con data do 2 de agosto de 2005 publícouse no Diario Oficial de Galicia Resolución do 27 de xullo do director xeral do Instituto Galego da Vivenda e Solo pola que se convocaron cinco bolsas de estudo en materia de vivenda, como consecuencia do acordo de colaboración subscrito o 6 de marzo de 2000 entre o IGVS e a Universidade de Santiago de Compostela para a realización de prácticas complementarias aos estudos universitarios.
Posteriormente, o Decreto 506/2005, do 22 de setembro, estableceu a estrutura orgánica do Instituto Galego da Vivenda e Solo, modificando a estrutura anterior.
A base sexta da devandita convocatoria de bolsas de estudo establecía a composición do tribunal. Co
obxecto de adecuar a dita composición á nova estrutura orgánica do Instituto Galego da Vivenda e Solo procede a modificación da base sexta que terá a seguinte redacción:
Sexta.-Tribunal.
Presidenta: a xerente do Instituto Galego da Vivenda e Solo.
Vogal: a xefa da Oficina Técnica do Instituto Galego da Vivenda e Solo.
Secretario: o xefe do Servizo de Control Interno do Instituto Galego da Vivenda e Solo.
Santiago de Compostela, 25 de novembro de 2005.
Daniel Pino Vicente
Director xeral do Instituto Galego da Vivenda
e Solo
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
ORDE do 28 de novembro de 2005 pola que se fai pública a ampliación do importe existente para a concesión das axudas e subvencións de apoio infraestrutural ás comunidades galegas no exterior para o exercicio 2005, convocadas pola Orde do 30 de decembro de 2004 pola que se regulan programas de axudas e subvencións de apoio infraestrutural ás comunidades galegas no exterior.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 02/12/2005

A Orde do 30 de decembro de 2004, da extinta Consellería de Emigración, pola que se regulan programas de axudas e subvencións de apoio infraestrutural ás comunidades galegas no exterior para o exercicio 2005 (DOG nº 7, do 12 de xaneiro de 2005), establece na súa disposición adicional quinta o importe do crédito inicialmente outorgado para esta finalidade, sen prexuízo das modificacións que legalmente poidan efectuarse ao longo do exercicio.
As axudas que anualmente se veñan concedendo ás comunidades galegas no exterior ao abeiro destes programas espertaron un crecente interese neste exercicio, para a organización de novas iniciativas de carácter infraestrutural a favor dos emigrantes.
Unha vez revisados os expedientes presentados ao abeiro da devandita orde, comprobouse que o importe total solicitado destas axudas superaba amplamente o crédito inicialmente establecido, o que fixo imposible atender axeitadamente a maior parte das solicitudes presentadas.
Considerando todo o dito anteriormente, cómpre ampliar o importe da contía inicial previsto na Orde do 30 de decembro de 2004, pola que se regulan programas de axudas e subvencións de apoio infraestrutural ás comunidades galegas no exterior para
o exercicio 2005, coa finalidade de conceder axudas ou ampliacións das xa concedidas ao maior número de beneficiarios posible.
Por todo o exposto e no uso das facultades que me foron conferidas
DISPOÑO:
Artigo único.
Primeiro.-Para o exercicio orzamentario 2005 ampliarase en 177.000 A o importe da contía inicial prevista na Orde do 30 de decembro de 2004, pola que se regulan os programas das axudas e subvencións de apoio infraestrutural ás comunidades galegas no exterior, que será financiada con cargo ao crédito dispoñible na aplicación orzamentaria 52.50.213A.780.0.-Dotación e rehabilitación de centros.
Segundo.-Esta modificación non afecta aos prazos establecidos na Orde do 30 decembro de 2004, pola que se regulan os programas de axudas e subvencións de apoio infraestrutural ás comunidades galegas no exterior para o exercicio 2005 para a presentación de solicitudes, nin afecta ao resto do articulado desta orde.
Disposición derradeira
Única.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 28 de novembro de 2005.
José Luis Méndez Romeu
Conselleiro de Presidencia, Administracións
Públicas e Xusticia
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
ORDE do 1 de decembro de 2005 pola que se declara de interese galego a Fundación Astronómica de Vila de Cruces, e se ordena a súa inscrición na sección do Rexistro de Fundacións de Interese Galego desta consellería.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 16/12/2005

Con data do 18 de novembro de 2005, publicouse no Diario Oficial de Galicia número 222, a orde da Consellería de Presidencia, Administracións Públicas e Xustiza, do 9 de novembro de 2005, pola que se clasifica como de interese benéfico-social a Fundación Astronómica de Vila de Cruces, adscribíndose á Consellería de Innovación e Industria, que terá que exercer o protectorado plenamente sobre ela.
Esta fundación, de acordo co establecido no artigo seis dos estatutos, ten por obxecto promover, divulgar e investigar todo o relacionado coa astronomía. Por iso atenderá principalmente os seguintes capítulos.
a) Divulgación de contidos e experiencias en astronomía.
b) Publicación de contidos cuxa raíz sexa a astronomía.
c) Intercambio de experiencias.
d) Desenvolvemento de acordos marco con universidades e centros de investigación.
e) Achegamento da astronomía á sociedade e non só ao mundo científico ou profesional.
Por todo isto, e en virtude das competencias que me confire o artigo 34.12º da Lei 1/1983, do 22 de febreiro, (modificada pola Lei 11/1988, do 20 de outubro), reguladora da Xunta e do seu presidente, e segundo o establecido nos artigos 8 da Lei 7/1983, do 22 de xuño, de réxime das fundacións de interese galego, (modificada polas leis 11/1991, do 8 de novembro, e 3/2002, do 29 de abril, de medidas de réxime fiscal e administrativo), e 32.3º do Decreto 248/1992, do 18 de xuño, polo que se aproba o Regulamento de organización e funcionamento do protectorado das fundacións de interese galego,
DISPOÑO:
Artigo único.
Declárase de interese galego a Fundación Astronómica de Vila de Cruces, ao cumprir os seus esta
tutos as prescricións que, para tal efecto, sinala a vixente lexislación en materia de fundacións de interese galego.
Disposición adicional
Inscribirase a Fundación Astronómica de Vila de Cruces, na sección do Rexistro de Fundacións da Consellería de Innovación e Industria. Esta inscrición producirá os efectos constitutivos que sinala a Lei 7/1983, do 22 de xuño, de réxime das fundacións de interese galego, (modificada polas leis 11/1991, do 8 de novembro, e 3/2002, do 29 de abril, de medidas de réxime fiscal e administrativo), e no Decreto 248/1992, do 18 de xuño, polo que se aproba o Regulamento de organización e funcionamento do protectorado das fundacións de interese galego.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 1 de decembro de 2005.
Fernando Xabier Blanco Álvarez
Conselleiro de Innovación e Industria
RESOLUCIÓN do 28 de novembro de 2005, da Dirección Xeral de Xustiza, pola que se anuncia a exposición pública das listas definitivas das solicitudes admitidas e excluídas dos programas correspondentes ás axudas do fondo de acción social do ano 2005 para o persoal ao servizo da Administración de xustiza destinado na Comunidade Autónoma de Galicia.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 16/12/2005

Rematados os traballos da repartición do fondo de acción social para o ano 2005, e de conformidade co establecido nos puntos 6 e 7 do acordo da comisión paritaria de acción social sobre os criterios de repartición do fondo de acción social para o exercicio 2005 para o persoal ao servizo da Administración de xustiza nesta comunidade autonóma, ao que se lle deu publicidade por Resolución do 23 de maio de 2005 da Dirección Xeral de Xustiza (DOG nº 101, do 27 de maio), e unha vez transcorrido o prazo de alegacións previsto no punto segundo da Resolución do 7 de setembro de 2005 pola que se anunciaba a exposición pública das listas provisionais (DOG nº 180, do 19 de setembro), e á vista do resultado da reunión da mesa sectorial do día 14 de novembro de 2005, esta dirección xeral
DISPÓN:
Primeiro.-Aprobar e dar publicidade ás listas definitivas das solicitudes admitidas e excluídas correspondentes aos programas I, II e III: axuda fillos e estudos fillos, estudos funcionarios e axuda minusválidos respectivamente, que estarán expostas no taboleiro de anuncios da Dirección Xeral de Xustiza, no Tribunal Superior de Xustiza de Galicia, nas audiencias provinciais, nos xulgados decanos e no Servizo de Xerencia.
Segundo.-A repartición do fondo de acción social farase de conformidade co acordo da comisión paritaria de acción social para o ano 2005 e co acordado na mesa sectorial de acción social do día 14 de novembro de 2005.
Terceiro.-Contra esta resolución, que esgota a vía administrativa, poderán presentar recurso potestativo de reposición ante o director xeral de Xustiza no prazo dun mes, ou ser impugnada directamente ante o Xulgado do Contencioso-Administrativo competente no prazo de dous meses, ambos os dous prazos contados a partir do día seguinte ao da publicación desta resolución, de acordo co previsto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, e arti
gos 14, 25 e 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 28 de novembro de 2005.
Santiago Antonio Roura Gómez
Director xeral de Xustiza
RESOLUCIÓN do 21 de novembro de 2005 pola que se ordena publicar a decisión do xurado do Premio Elías Valiña ao esforzo revitalizador e promocional do Camiño de Santiago.
CONSELLERÍA DE CULTURA E DEPORTE — III. OUTRAS DISPOSICIÓNS — 12/12/2005

Por Orde do 21 de abril de 2005 (DOG nº 81, do xoves 28 de abril) convocouse o Premio Elías Valiña ao esforzo revitalizador e promocional do Camiño de Santiago, co fin de recoñecer e recompensar os méritos de todas aquelas institucións, asociacións ou entidades culturais que dediquen unha parte significativa da súa actividade á revitalización e promoción do Camiño de Santiago, contribuindo así ao coñecemento e divulgación do significado histórico, relixioso e cultural da Ruta Xacobea.
O artigo 4 da citada orde establece que o premio será outorgado por un xurado presidido pola con
selleira de Cultura e Deporte, ou persoa en quen delegue, e estará integrado polos seguintes membros: o presidente do Comité Internacional de Expertos do Camiño de Santiago, dous membros nomeados polo comité, a institución, asociación cultural, padroado ou fundación que gañase na anterior convocatoria e os presidentes das entidades inscritas no Rexistro de Entidades de Promoción do Camiño de Santiago cos números 35, 36, 37 e 38.
De acordo co citado artigo 4, as decisións do xurado serán inapelables e daranse a coñecer mediante publicación no DOG e por comunicación directa ao galardoado.
Por todo isto,
RESOLVO:
Artigo único.-Ordeno publicar a decisión do xurado do Premio Elías Valiña ao esforzo revitalizador e promocional do Camiño de Santiago.
O citado xurado, reunido en Santiago de Compostela o día 19 de novembro de 2005, acordou conceder o Premio Elías Valiña ao esforzo revitalizador e promocional do Camiño de Santiago ao proxecto presentado pola Asociación de Amigos do Camiño de Santiago Santo Grial do Cebreiro.
Santiago de Compostela, 21 de novembro de 2005.
Ánxela Bugallo Rodríguez
Conselleira de Cultura e Deporte
ORDE do 5 de decembro de 2005 pola que se amplía a dotación orzamentaria para a concesión de axudas para parceiros e arrendatarios de predios rústicos, que exerzan o seu dereito á propiedade, por aplicación da Lei 3/1993, do 16 de abril, relativa ás parzarías e aos arrendamentos rústicos-históricos de Galicia, convocadas por Orde do 28 de abril de 2005.
CONSELLERÍA DO MEDIO RURAL — III. OUTRAS DISPOSICIÓNS — 12/12/2005

Pola Orde do 28 de abril de 2005 convocáronse, para o ano 2005, as axudas para parceiros e arrendatarios de predios rústicos, que exerzan o seu dereito á propiedade, por aplicación da Lei 3/1993, do 16 de abril, relativa ás parzarías e aos arrendamentos rústicos-históricos de Galicia (Diario Oficial de Galicia nº 87, do 6 de maio).
No artigo 10º da Orde do 28 de abril de 2005, relativo ao financiamento destas axudas, detállase a aplicación orzamentaria e o importe económico previsto para elas.
A antedita Lei 3/1993, do 16 de abril, establecía a vixencia dos contratos de parzarías e arrendamentos rústicos-históricos de Galicia ata o 31 de decembro de 2005, sendo esta a causa que fixo que o número de solicitudes presentadas superase as previsións realizadas por esta consellaría, polo que, á vista do anterior, cómpre ampliar a dotación orzamentaria consignada inicialmente.
En consecuencia, de conformidade co disposto no artigo 30.I.3 do Estatuto de autonomía de Galicia, e no uso das facultades que me confire a Lei 1/1983, reguladora da Xunta e do seu presidente,
DISPOÑO:
Artigo único.
Primeiro.-Amplíase a dotación orzamentaria que se recolle na orde desta consellería, do 28 de abril de 2005 (Diario Oficial de Galicia nº 87, do 6 de maio), pola que se regulan axudas para parceiros e arrendatarios de predios rústicos, que exerzan o seu dereito á propiedade, por aplicación da Lei 3/1993, do 16 de abril, relativa ás parzarías e aos arrendamentos rústicos-históricos de Galicia.
Segundo.-O incremento de dotación para o exercicio 2005 será de 95.231,30 euros, con cargo á aplicación orzamentaria 57.02.422D.770.0, dos orzamentos da Comunidade Autónoma de Galicia para o ano 2005.
Terceiro.-Tamén se poderán utilizar outros remanentes adicionais que poidan existir na mesma aplicación. En todo caso, a concesión das axudas aos parceiros e arrendatarios de predios rústicos, que exerzan o seu dereito á propiedade por aplicación da referida Lei 3/1993, do 16 de abril, estará condicionada á existencia de crédito axeitado e suficiente e limitarase ás dispoñibilidades orzamentarias.
Cuarto.-Esta modificación non afecta o prazo que se establece para a presentación de solicitudes de axuda na devandita Orde do 28 de abril de 2005.
Santiago de Compostela, 5 de decembro de 2005.
Alfredo Suárez Canal
Conselleiro do Medio Rural
CORRECCIÓN de erros.-Resolución do 18 de outubro de 2005 pola que se crean ficheiros de datos de carácter persoal da Universidade de Vigo.
UNIVERSIDADE DE VIGO — III. OUTRAS DISPOSICIÓNS — 09/12/2005

Detectados erros na publicación da Resolución do 18 de outubro de 2005 (Diario Oficial de Galicia nº 218, do 14 de novembro) da Universidade de Vigo, pola que se crean ficheiros de datos de carácter persoal da Universidade de Vigo.
Páxina 18.207:
«7. Xestión académica cursos posgrao.
Nome ficheiro: xestión académica cursos posgrao».
Onde di: «1. Órgano responsable do ficheiro: Vicerreitoría de Titulacións, Posgrao e Formación Permanente».
Debe dicir: «1. Órgano responsable do ficheiro: Vicerreitoría de Innovación e Calidade».
Onde di: «2. Servizo ou unidade onde se poden exercer os dereitos de oposición, acceso, rectificación e cancelación: Área de Posgrao Virtual».
Debe dicir: «2. Servizo ou unidade onde poden exercerse os dereitos de oposición, acceso, rectificación e cancelación: Servizos Informáticos de Xestión».
CORRECCIÓN de erros.-Orde do 2 de decembro de 2005 pola que se determinan os servizos mínimos dirixidos a garantir os servizos esenciais no Servizo de Urxencias do Hospital Clínico do Complexo Hospitalario Universitario de Santiago de Compostela, durante a folga convocada pola Organización Sindical de Médicos de Galicia Independentes (Omega) no colectivo de persoal médico, a partir do día 6 de decembro de 2005, con carácter indefinido.
CONSELLERÍA DE SANIDADE — III. OUTRAS DISPOSICIÓNS — 07/12/2005

Advertidos erros na Orde do 2 de decembro de 2005 da Consellería de Sanidade, publicada no Diario Oficial de Galicia nº 233, do 5 de decembro de 2005, cómpre facer as seguintes correccións de erros:
Na páxina 19.246, no anexo, debe dicir:
Número de efectivos de servizos mínimos
Categoría/Servizo de Urxencias
Mañá
Tarde
Noite
Facultativos especialistas de área en días laborables
6
5
4
Facultativos especialistas de área en sábados
6
4
4
Facultativos especialistas de área en domingos e festivos
4
4
4
CORRECCIÓN de erros.-Orde do 8 de novembro de 2005 pola que se convoca o IV Premio de Xornalismo Científico Galicia Innovación.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 07/12/2005

Advertidos erros na citada orde, publicada no Diario Oficial de Galicia número 224, do martes, día 22 de novembro de 2005, é necesario facer a seguinte corrección:
Na páxina 18.622, «Artigo 4º.-Presentación de solicitudes.», liña 1-2, dise: «As solicitudes no modelo oficial PSS-07 que se publica como anexo á presente...»; anexo que non foi publicado xunto coa dita orde no seu momento.
Polo tanto, xúntase o mencionado modelo para que sexa inserido no DOG.
DECRETO 561/2005, do 24 de novembro, polo que se desafecta do dominio público unha parcela, integrada no predio no que se localiza o Laboratorio Agrario e de Sanidade Animal, situado na avenida de Madrid, na cidade de Lugo.
CONSELLERÍA DE ECONOMÍA E FACENDA — III. OUTRAS DISPOSICIÓNS — 07/12/2005

A Comunidade Autónoma de Galicia, en virtude do Real decreto 1632/1985, do 19 de abril, sobre traspaso de funcións e servizos da Administración do Estado á Comunidade Autónoma de Galicia, en materia de laboratorios agrarios e de sanidade e produción animal, ten a titularidade dun terreo de 8.805 m de superficie, no que se sitúa o Laboratorio Agrario e de Sanidade Animal, na avenida de Madrid, na cidade de Lugo.
A Consellería do Medio Rural, quen ten na actualidade adscrito o inmoble, con data do 27 de outubro de 2005, emitiu informe favorable á desafectación para a súa posterior integración na Xunta de Compensación do Sector Sur-K, do Plan Xeral de Ordenación Urbana de Lugo, das parcelas identificadas cos números 35 e 41, no mencionado proceso urbanístico.
A Comunidade Autónoma de Galicia solicitoulle ao Concello de Lugo licenza de segregación do predio matriz, proceso do que resultou unha parcela de 4.693,36 m, na que quedan comprendidas as parcelas números 35 e 41 do proceso urbanístico mencionado.
Por todo isto, ao abeiro do disposto no artigo 10 da Lei 3/1985, do 12 de abril, do patrimonio da Comunidade Autónoma de Galicia, por proposta do conselleiro de Economía e Facenda e logo da deliberación do Consello da Xunta de Galicia, na súa reunión do día vinte e catro de novembro de dous mil cinco,
DISPOÑO:
Artigo 1º
Desaféctase do dominio público unha parcela de 4.693,36 m, segregada do predio matriz, titularidade da Comunidade Autónoma de Galicia, na que se encontra o Laboratorio Agrario e de Sanidade Animal, situado na avenida de Madrid, na cidade de Lugo, delimitada segundo se dispón no plano incorporado ao expediente.
Artigo 2º
O ben inmoble antes descrito adquire natureza patrimonial, sen prexuízo do cumprimento da recepción formal por parte da Consellería de Economía e Facenda do ben desafectado de conformidade co disposto no artigo 27 do Decreto 50/1989, do 9 de marzo, polo
que se aproba o Regulamento de execución da Lei 3/1985, do patrimonio da Comunidade Autónoma de Galicia.
Santiago de Compostela, vinte e catro de novembro de dous mil cinco.
Emilio Pérez Touriño
Presidente
José Ramón Fernández Antonio
Conselleiro de Economía e Facenda
DECRETO 560/2005, do 17 de novembro, polo que se acepta a cesión, a título gratuíto, dunha parcela de terreo no termo municipal de Santiago de Compostela (A Coruña), para a construción do Centro Galego de Desenvolvemento Integral para a Discapacidade.
CONSELLERÍA DE ECONOMÍA E FACENDA — III. OUTRAS DISPOSICIÓNS — 07/12/2005

A Xunta de Goberno Local do Concello de Santiago de Compostela, en sesión ordinaria do 30 de maio de 2005, acordou ceder, a título gratuíto, a favor da Comunidade Autónoma de Galicia, unha parcela de terreo de 6.167 metros cadrados, no termo municipal de Santiago de Compostela, para a construción do Centro Galego de Desenvolvemento Integral para a Discapacidade.
A Secretaría Xeral e do Patrimonio tramitou o correspondente expediente de aceptación de cesión, de conformidade co disposto nos artigos 16, 17 e 23 da Lei 3/1985, do 12 de abril, do patrimonio da Comunidade Autónoma de Galicia, e 33, 34 e 38 do Decreto 50/1989, do 9 de marzo, polo que se aproba o regulamento para a execución da dita lei.
Na súa virtude, por proposta do conselleiro de Economía e Facenda, feita nos termos nos que o Concello de Santiago de Compostela acordou a cesión, logo da deliberación do Consello da Xunta de Galicia na súa xuntanza do dezasete de novembro de dous mil cinco,
DISPOÑO:
Artigo 1º
Acéptase a cesión, a título gratuíto, feita polo Concello de Santiago de Compostela, dunha parcela de terreo que se describe como segue:
Parcela urbana situada no SUNP 2 de Salgueiriños, no termo municipal de Santiago de Compostela, que conta cunha superficie de seis mil cento sesenta e sete metros cadrados. Estrema: polo norte, con zona verde 1-ZV1; polo sur, con zona verde 1-ZV1; polo leste, zona verde 1-ZV1; polo oeste, zona verde 1-ZV1-vía de acceso. Esta parcela de terreo está destinada a equipamento docente EDOC e/ou asistencial.
Figura inscrita no Rexistro da Propiedade número dous de Santiago de Compostela no tomo 1.347, libro 389, folio 184, parcela 33.900.
En canto á referencia catastral, consta no referido acordo local que se está a tramitar.
Artigo 2º
O predio destinarase á construción do Centro Galego de Desenvolvemento Integral para a Discapacidade.
Artigo 3º
A Consellería de Economía e Facenda, a través da Secretaría Xeral e do Patrimonio, procederá á formalización da cesión no correspondente documento público e á inscrición do ben no Rexistro da Propiedade a nome da Comunidade Autónoma de Galicia.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo todos os trámites necesarios para a efectividade deste decreto.
Santiago de Compostela, dezasete de novembro de dous mil cinco.
Emilio Pérez Touriño
Presidente
José Ramón Fernández Antonio
Conselleiro de Economía e Facenda
DECRETO 559/2005, do 17 de novembro, polo que se afecta ao dominio público a parcela sobrante de concentración parcelaria número 388, do polígono 2, da zona de concentración parcelaria de Vilaodriz, A Pontenova (Lugo), para servizos de ambiente.
CONSELLERÍA DE ECONOMÍA E FACENDA — III. OUTRAS DISPOSICIÓNS — 07/12/2005

A Consellería de Medio Ambiente solicitou a incoación do expediente de afectación da parcela nº 388, polígono número 2, da zona de concentración parcelaria de Vilaodriz (A Pontenova), para a instalación dunha estación meteorolóxica co fin de mellorar os servizos de observación e predición do tempo.
A titularidade do predio, segundo a acta de reorganización da propiedade da zona de concentración parcelaria afectada, correspóndelle á Comunidade Autónoma de Galicia, de acordo co disposto no artigo 31 da Lei de concentración parcelaria de Galicia.
A Consellería de Política Agroalimentaria e Desenvolvemento Rural (actualmente Consellería do Medio Rural), en aplicación da Lei 30/1985, de concentración parcelaria de Galicia, emitiu informe favorable da solicitude de afectación, ao non atopar inconveniente para a instalación da estación meteorolóxica mencionada, na terra sobrante de concentración.
Á vista do disposto no artigo 9 da Lei 3/1985, do 12 de abril, do patrimonio da Comunidade Autónoma de Galicia, e nos artigos 10 e seguintes do Decreto 50/1989, do 9 de marzo, polo que se aproba o seu
regulamento, a afectación expresa de bens patrimoniais require resolución do Consello da Xunta de Galicia, que adoptará a forma de decreto, logo da instrución do oportuno expediente pola Secretaría Xeral e do Patrimonio.
Na súa virtude, por proposta do conselleiro de Economía e Facenda e logo da deliberación do Consello da Xunta de Galicia, na súa reunión do dezasete de novembro de dous mil cinco,
DISPOÑO:
Artigo 1º
Aféctase ao dominio público da Comunidade Autónoma de Galicia o seguinte ben inmoble:
-Predio sobrante nº 388, polígono 2, da zona de concentración parcelaria de Vilaodriz, A Pontenova (Lugo), que conta cunha superficie de 6.003 m, e linda: norte, camiño; sur, camiño e predio nº 2-387; leste, predio nº 2-389 de Antonio Calvo Corbeiras; e oeste, límite de zona e predio nº 2-387 do Concello da Pontenova.
Artigo 2º
O inmoble será destinado á instalación dunha estación meteorolóxica co fin de mellorar os servizos de observación e predición do tempo, quedando adscrito á Consellería de Medio Ambiente e Desenvolvemento Sostible.
Santiago de Compostela, dezasete de novembro de dous mil cinco.
Emilio Pérez Touriño
Presidente
José Ramón Fernández Antonio
Conselleiro de Economía e Facenda
REAL decreto 1411/2005, do 18 de novembro, polo que se nomea presidenta da Audiencia Provincial de Lugo a María Josefa Ruiz Tovar.
CONSELLO XERAL DO PODER XUDICIAL — II. AUTORIDADES E PERSOAL — 20/12/2005

Por proposta do Pleno do Consello Xeral do Poder Xudicial, na súa reunión do 10 de novembro de 2005, e de conformidade co establecido nos artigos 127.2º e 337 da Lei orgánica 6/1985, do 1 de xullo, do poder xudicial.
Nomeo presidenta da Audiencia Provincial de Lugo a María Josefa Ruiz Tovar, en provisión da vacante producida por expiración do prazo legal polo que fora nomeada con anterioridade para o mesmo cargo.
Dado en Madrid o dezaoito de novembro de dous mil cinco.
Juan Carlos R.
Juan Fernando López Aguilar
Ministro de Xustiza
DECRETO 565/2005, do 24 de novembro, polo que se dispón a substitución de membros do Consello Escolar de Galicia.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 20/12/2005

De conformidade co disposto nos artigos 4, 5 e 6 da Lei 3/1986, do 18 de decembro, de consellos escolares de Galicia, no artigo 10 do Decreto 44/1988, do 11 de febreiro, polo que se desenvolve a dita lei, no artigo 16.1º letras c) e d) do Decreto 87/1992, do 26 de marzo, polo que se aproba o Regulamento de réxime interno do Consello Escolar de Galicia, e atendendo a designación formalizada pola Confederación Intersindical Galega (CIG), pola Unión Xeral de Traballadores de Galicia (UGT), pola Federación Galega de MRP, e á renuncia da representante de personalidades de recoñecido prestixio no campo da educación, por proposta da conselleira de Educación e Ordenación Universitaria, e logo da deliberación do Consello da Xunta de Galicia, na súa reunión do vinte e catro de novembro de dous mil cinco,
DISPOÑO:
Artigo 1º
Que cesen como membros do Consello Escolar de Galicia:
a) En representación das centrais sindicais, Fernando Carrasco Mera.
b) En representación do profesorado de ensinanza pública, José Rábade Arias.
c) En representación do persoal de administración e servizos, María Concepción Camiña Garrido.
d) En representación do profesorado proposto polos movementos de renovación pedagóxica, Raúl Gómez Farto.
e) En representación da Administración educativa, Alberto González Armesto, Ángel González Fernández, Jesús Pablo González Moreiras, Severino Somoza Gómez, María Luisa Castro Casas e Néstor Valcárcel Teijeiro.
f) En representación de personalidades de recoñecido prestixio no campo da educación, Fernanda Paulina Valcarce Pestaña.
Artigo 2º
Noméanse membros do Consello Escolar de Galicia, nas condicións determinadas na Lei 3/1986, do 18 de decembro, de consellos escolares de Galicia:
a) En representación das centrais sindicais, Francisco Xesús Anxo Louzao Rodríguez.
b) En representación do profesorado de ensino público, Raúl Gómez Farto.
c) En representación do persoal de administración e servizos, Ángeles Villarnovo Cova.
d) En representación do profesorado proposto polos movementos de renovación pedagóxica, José Luis Fernández Díaz.
e) En representación da Administración educativa, Antonio Vázquez Vázquez, María José Pérez Mariño, Milagros Blanco Pardo, Benito Fernández Rodríguez, Alfonso Guitián Álvarez e José Manuel Mouriz Cabalo.
f) En representación de personalidades de recoñecido prestixio no campo da educación, María Lourdes Montero Mesa.
Artigo 3º
O mandato dos novos membros será polo tempo que falta para completar o mandato da representatividade que teñen.
Disposición derradeira
O presente decreto entrará en vigor o día seguinte ao da súa publicación no Diario Oficial de Galicia.
Santiago de Compostela, vinte e catro de novembro de dous mil cinco.
Emilio Pérez Touriño
Presidente
Laura Sánchez Piñón
Conselleira de Educación e Ordenación Universitaria
DECRETO 563/2005, do 1 de decembro, polo que se dispón o cesamento dun membro do Consello Económico e Social de Galicia.
PRESIDENCIA — II. AUTORIDADES E PERSOAL — 13/12/2005

En virtude do establecido nos artigos 9, parágrafo 1º, inciso segundo, e 10 f) da Lei 6/1995, do 28 de xuño, pola que se crea o Consello Económico e Social de Galicia (publicado no DOG nº 133, do 12 de xullo), e nos artigos 8 e 9 e) do Regulamento de réxime interno deste (publicado no DOG nº 114, do 11 de xuño de 1996), e de acordo coa proposta efectuada pola organización correspondente,
DISPOÑO:
Artigo único.-Que cese como membro suplente do Consello Económico e Social de Galicia, en representación da Universidade de Vigo, Santiago Lago Peña.
Santiago de Compostela, un de decembro de dous mil cinco.
Emilio Pérez Touriño
Presidente
DECRETO 564/2005, do 1 de decembro, polo que se dispón o nomeamento dun membro do Consello Económico e Social de Galicia.
PRESIDENCIA — II. AUTORIDADES E PERSOAL — 13/12/2005

En virtude do establecido nos artigos 8, parágrafo terceiro, e 9.1º da Lei 6/1995, do 28 de xuño, pola que se crea o Consello Económico e Social de Galicia (publicado no DOG nº 133, do 12 de xullo), e nos artigos 8 e 10 do Regulamento de réxime interno deste (publicado no DOG nº 114, do 11 de xuño de 1996), e de acordo coa proposta efectuada pola organización correspondente,
DISPOÑO:
Artigo único.-Noméase membro suplente do Consello Económico e Social de Galicia, en representación da Universidade de Vigo, a José Enrique Vázquez Vicente.
Santiago de Compostela, un de decembro de dous mil cinco.
Emilio Pérez Touriño
Presidente
RESOLUCIÓN do 12 de decembro de 2005 pola que se publica o tipo de xuro de referencia para o primeiro semestre de 2006 para as operacións acollidas ao programa de préstamos para financiar proxectos emprendedores na Comunidade Autónoma de Galicia.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 20/12/2005

Mediante Resolución do 24 de marzo de 2003 publicouse o programa de préstamos para financiar proxectos emprendedores na Comunidade Autónoma de Galicia (DOG nº 63, do 31 de marzo de 2003).
No punto cuarto determínase a operativa do préstamo, establecéndose que o tipo de xuro variará por semestres naturais, publicándose o dito tipo de referencia para cada semestre no Diario Oficial de Galicia.
Visto o exposto e unha vez verificados os datos relativos á evolución do Mibor e Euribor, en virtude das facultades que teño conferidas
RESOLVO:
Primeiro.-O tipo de xuro de referencia para o primeiro semestre de 2006 para as operacións acollidas ao programa de préstamos para financiar proxectos emprendedores na Comunidade Autónoma de Galicia será o 2,500%.
Santiago de Compostela, 12 de decembro de 2005.
José Antonio Delgado Arce
Director xeral do Instituto Galego de Promoción Económica
RESOLUCIÓN do 12 de decembro de 2005 pola que se publica o tipo de xuro de referencia para o primeiro semestre de 2006 para as operacións acollidas ao convenio polo que se establece unha liña de avais para financiar a adquisición de dereitos de pesca por parte de agrupacións de produtores para o acceso da frota galega a caladoiros.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 20/12/2005

Mediante Resolución do 5 de novembro de 2004 publicouse o contido do convenio polo que se establece unha liña de avais do Instituto Galego de Promoción Económica para financiar a adquisición de dereitos de pesca por parte de agrupacións de produtores para o acceso da frota galega a caladoiros, subscrito entre o Igape e as entidades financeiras (DOG nº 222, do 15 de novembro).
Na cláusula quinta determínanse as características das operacións de préstamo, establecéndose que o tipo de xuro variará por semestres naturais, publicándose o dito tipo de referencia para cada semestre no Diario Oficial de Galicia.
Visto o exposto e unha vez verificados os datos relativos á evolución do Mibor e Euribor, en virtude das facultades que teño conferidas
RESOLVO
Primeiro.-O tipo de xuro de referencia para o primeiro semestre de 2006 para as operacións acollidas ao convenio polo que se establece unha liña de avais para financiar a adquisición de dereitos de pesca por parte de agrupacións de produtores para o acceso da frota galega a caladorios será o 2,500%.
Santiago de Compostela, 12 de decembro de 2005.
José Antonio Delgado Arce
Director xeral do Instituto Galego de Promoción Económica
RESOLUCIÓN do 12 de decembro de 2005 pola que se publica o tipo de xuro de referencia para o primeiro semestre de 2006 para as operacións acollidas ao programa de préstamos para financiar producións audiovisuais na Comunidade Autónoma de Galicia.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 20/12/2005

Mediante Resolución do 26 de abril de 2002 publicouse o programa de préstamos para financiar producións audiovisuais na Comunidade Autónoma de Galicia (DOG nº 87, do 7 de maio).
No punto cuarto determínase a operativa do empréstito, establecéndose que o tipo de xuro variará por semestres naturais, publicándose o dito tipo de referencia para cada semestre no Diario Oficial de Galicia.
Visto o exposto e unha vez verificados os datos relativos á evolución do Mibor e Euribor, en virtude das facultades que teño conferidas
RESOLVO:
Primeiro.-O tipo de xuro de referencia para o primeiro semestre de 2006 para as operacións acollidas ao programa de préstamos para financiar producións audiovisuais na Comunidade Autónoma de Galicia será o 2,500%.
Santiago de Compostela, 12 de decembro de 2005.
José Antonio Delgado Arce
Director xeral do Instituto Galego de Promoción Económica
RESOLUCIÓN do 12 de decembro de 2005 pola que se publica o tipo de xuro de referencia para o primeiro semestre de 2006 para as operacións acollidas ao programa de préstamos para financiar proxectos en materia de innovación tecnolóxica na Comunidade Autónoma de Galicia.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 20/12/2005

Mediante Resolución do 25 de abril de 2005 publicouse o programa de préstamos para financiar proxectos en materia de innovación tecnolóxica na Comunidade Autónoma de Galicia (DOG nº 84, do 3 de maio).
No punto cuarto determínase a operativa do préstamo, establecéndose que o tipo de xuro variará por
semestres naturais, publicándose o dito tipo de referencia para cada semestre no Diario Oficial de Galicia.
Visto o exposto e unha vez verificados os datos relativos á evolución do Mibor e Euribor, en virtude das facultades que teño conferidas
RESOLVO:
Primeiro.-O tipo de xuro de referencia para o primeiro semestre de 2006 para as operacións acollidas ao programa de préstamos para financiar proxectos en materia de innovación tecnolóxica na Comunidade Autónoma de Galicia será o 2,500%.
Santiago de Compostela, 12 de decembro de 2005.
José Antonio Delgado Arce
Director general del Instituto Galego de Promoción Económica
ORDE do 2 de decembro de 2005 pola que se establecen os domingos e festivos nos que se autoriza a apertura de establecementos comerciais durante o ano 2006.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 13/12/2005

A Lei 1/2004, do 21 de decembro, de horarios comerciais determina que o número mínimo de domingos e días festivos nos que os comercios poderán permanecer abertos ao público será de doce. Xunto con esto tamén figura a previsión de que as comunidades autónomas poderán modificar o dito número de domingos e festivos en atención ás súas necesidades comerciais, incrementando ou reducindo, sen que en ningún caso se poida limitar por debaixo de oito o número mínimo de domingos e festivos de apertura autorizada.
Tendo en conta o marco normativo que se configura na devandita lei e de acordo co disposto no artigo 3 punto 2º do Decreto 365/1996, do 26 de setembro, polo que se regulan os horarios comerciais no ámbito da Comunidade Autónoma de Galicia, modificado polo Decreto 98/1998, do 20 de marzo, a Consellería de Innovación e Industria fixará anualmente oito domingos e festivos, que se consideraran hábiles para os efectos do exercicio da actividade comercial en todo o territorio da Comunidade Autónoma de Galicia.
En aplicación dos citados preceptos, logo de consulta efectuada cos axentes socioeconómicos interesados, e tendo en conta o interese xeral do comercio e dos consumidores, procédese á fixación dos 8 domingos e festivos que, para os efectos do exercicio da actividade comercial, terán a condición de hábiles durante o ano 2006,
DISPOÑO:
Artigo único.-Os domingos e festivos nos que os establecementos comerciais poderán permanecer abertos ao público cun horario máximo de 12 horas diarias durante o ano 2006 son:
8 de xaneiro
2 de xullo
1 de novembro
3 de decembro
10 de decembro
17 de decembro
24 de decembro
31 de decembro
Santiago de Compostela, 2 de decembro de 2005.
Fernando Xabier Blanco Álvarez
Conselleiro de Innovación e Industria
ORDE do 7 de decembro de 2005 pola que se modifica a do 29 de decembro de 2004 pola que se regulan axudas destinadas á prestación de servizos sociais polas corporacións locais.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 13/12/2005

A Orde do 29 de decembro de 2004, pola que se regulan axudas destinadas á prestación de servizos sociais polas corporacións locais (Diario Oficial de Galicia nº 7, do 12 de xaneiro), establece no seu artigo 6 o importe total das axudas que ao abeiro desta poderán ser concedidas aos seus solicitantes, sen prexuízo de ulteriores variacións producidas como consecuencia de modificacións orzamentarias.
En consecuencia, como existen outras dotacións que poden ser utilizadas para os mesmos fins, cómpre ampliar o importe dos créditos destinados ás axudas que poderán ser concedidas ao amparo da referida Orde do 29 de decembro de 2004, coa finalidade de facer chegar estas ao maior número de beneficiarios posible.
Por todo o exposto e no uso das facultades que me foron conferidas,
DISPOÑO:
Artigo único.
Primeiro.-Amplíase o importe total das axudas que se van conceder ao abeiro da Orde do 29 de decembro de 2004, pola que se regulan axudas destinadas ás prestacións de servizos sociais polas corporacións locais, na seguinte contía e aplicacións orzamentaria:
51.31.212D.460.5 por importe de 646.645,20 euros.
Segundo.-Esta modificación non afecta o prazo establecido na referida orde para a presentación de solicitudes.
Santiago de Compostela, 7 de decembro de 2005.
Anxo Manuel Quintana González
Vicepresidente da Igualdade e do Benestar
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA